OpenLLM-France/wikimedia huggingface dataset:
# Footloose (1984ko filma)

Footloose 1984ko Herbert Ross estatubatuar zinema zuzendariaren musikal-drama filma bat da. Kevin Bacon, Lori Singer, Sarah Jessica Parker, Chris Penn, Dianne Wiest eta John Lithgow aktoreek antzeztu zuten.
Berez, filma Oklahoma estatuko Elmore City landa eremuko herrian eta komunitate erlijiotsuan jazotako gertakarietan arinki oinarritua dago.
1998an Broadwayen filma honen izen berdineko Footloose egokitzapen musikala taularatu zen, baita Londresko West Endean ere. Bestalde, 2011an izen berdineko Footloose berregokitzapen filma bat egin zen, honetan Craig Brewerek zuzendu eta gidoia idatzi zuen, eta Kenny Wormald, Julianne Hough, Dennis Quaid eta Andie McDowell aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Chicago hirian hazitako Ren McCormack (Kevin Bacon) nerabea bere osaba-izebekin bizitzeko Bomont udalerri txikira lekualdatu da. Bertako Udalak dantza eta rock musika guztiz debekatu berri ditu, aurretik herriko bost gazte rock musika dantzaldi batetik zetozela auto istripua eduki eta hil baitziren. Renek bere institutuko ikaskideen artean musikarekiko griña piztuarazi eta heuren graduazio jaian guztiak elkartu eta rock musika aldarrikatuko dute. Eskaera horren aurrean, Shaw Moore (John Lithgow) erreberendoaren aurkako jarrera irmoarekin topo egingo dute, gainera bere alaba Ariel (Lori Singer) Renetaz maitemindu dela jabetzean haiekiko oraindik jarrera oldarkorragoa erakutsiko du.

## Aktoreak

* Kevin Bacon: Ren McCormick
* Lori Singer: Ariel Moore
* Dianne Wiest: Vi Moore
* John Lithgow: Shaw Moore erreberendoa
* Chris Penn: Willard Hewitt
* Sarah Jessica Parker: Rusty
* Frances Lee McCain: Ethel McCormick
* Jim Youngs: Chuck Cranston
* John Laughlin: Woody
* Lynne Marta: Lulu Warnicker
* Douglas Dirkson: Berlington Cranston

## Kanpo estekak

* Footloose filmaren IMDBko fitxa irakurgai (Ingelesez)
* Datuak: Q627533
# Foppolo

Foppolo Italiako udalerri bat da. Bergamoko probintzian kokatuta dago, Lombardia eskualdean. 157 biztanle ditu, 16,14 kilometro koadroko azaleran banatuta.

## Mugakideak

Foppolok honako udalerri hauekin egiten du muga:
Valleve Caiolo Cedrasco Fusine Tartano Carona

## Kanpo estekak

* Datuak: Q101067
* Multimedia: Foppolo / Q101067
# Football Leaks

Football Leaks European Investigative Collaborationsek landutako eta Der Spiegel egunkariak argitara emandako 18,6 milioi agiri dira, non futbolari ospetsuen kontratuei, eskualdatze-kostuei eta soldatei buruzko informazioa da. Webgunea WikiLeaksen bertsio futbolistikoa da.
Zerga Administrazioko Espainiako Agentziak agiri hauetaz baliatu da eta hainbat zerga-delitu ikertu du. Horri esker, José Mourinho, Cristiano Ronaldo, Ricardo Carvalho, Fabio Coentrão, Pepe, James Rodríguez, Luka Modric, Radamel Falcao, Mesut Özil, Martin Odegaard, Karim Benzema, Xavier Hernández, Neymar, Thomas Vermaelen, Rafael Van der Vaart, Gonzalo Higuaín, Ángel Di María, Gareth Bale, Jackson Martínez, Jan Oblak, José Cañas, Alejandro Pozuelo, Roland Lamah eta Michael Laudrupen aurkako ikerketak burutu ditu.

## Erreferentziak

* ↑ (Ingelesez) Gordan, James Patrick. (2015-12-16). «Football Has Its Own Version Of WikiLeaks Now» Paste.
* ↑ (Gaztelaniaz) «Jorge Mendes, el artífice del plan para eludir a Hacienda» El Mundo 2016-12-3.

## Kanpo estekak

* Datuak: Q25066563
# For Love of Gold

For Love of Gold filma David Wark Griffith zinemagilearen lana da, 1908. urtekoa.

## Pertsonaiak

* Harry Solter
* George Gebhardt
* Charles Gorman
* Charles Inslee

## Erreferentziak

* ↑ For Love of Gold
* ↑ Ira H. Gallen. D.W. Griffith: Master of Cinema

## Kanpo estekak

* imdb.com
* Datuak: Q3400439
# For Sama

For Sama (arabieraz: من أجل سما‎, ‘min ajl sama‘) 2019ko Waad Al-Kateab eta Edward Watts zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Siriako gerraren erradiografia bat egitea du helburu lanak. Waad Al-Kateab da pertsonaia nagusia, eta haren bizitza islatzen du: gerra piztu baino lehen eta iraun bitartean. Testuinguru gordin horretan, ama izango da: maitasunaren eta gerraren artean.

## Erreferentziak

* ↑ «For Sama» Berria 2020-11-07 CC BY-SA 4.0 lizentziapean.

## Kanpo estekak

* Datuak: Q63406121
# Gabriel Xavier

Gabriel Augusto Xavier (1993ko uztailaren 15a - ) Brasilgo futbolaria da.
Hainbat futbol taldetan jokatu du, esaterako Nagoya Grampus.

## Kanpo loturak

* (Japonieraz) J.League Data Site
* Datuak: Q16729128
* Multimedia: Gabriel Xavier / Q16729128
# Gabriel Ybarra Gutiérrez de Cabiedes

Gabriel Ybarra Gutiérrez de Cabiedes (Bilbo, 1814ko otsailaren 2a - 1890eko abuztuaren 10a) Bilboko finantza gizon bat izan zen, Ybarra negoziolari familiakoa, Banco de Bilbaoren sortzaileetako bat izatearren ezaguna. Jose Antonio Ybarraren laugarren haurra izan zen.
Aitaren heriotzan, lau milioi errealeko fortuna jaso zuten seme-alabek, eta Juan anaiak, Cosme Zubiria koinatuak eta hirurok sozietate bat sortu zuten. Juan anaiaren aldean, Gabriel bakeosoa izan zen, lasaia, malenkoniara emana, eta negoziatzaile abila.

## Biografia

1840 eta 1845ean hiribilduaren erregidorea izan zen; 1841ean Gernikako Batzar Nagusietan ahaldundua; 1857an Bilboko Aurrezki Kutxako bokala, 1863an Bizkaiko Jaurerriak Asilo bat ezartzeko izendatua, eta urte berean Uruguaiko kontsula, 1857an Bilboko bake-epailea, 1857an Bizkaiko Instrukzio Publikorako Batzordeko bokala, 1857an, hurrengo urtean, Probintziako Estatistika Batzordeko bokala, Merkataritza Auzitegiko Priorra 1865ean.
Bizkaiko Diputazioko lehendakaria izan zen, Parisko Erakusketako Batzarreko kidea 1867an, Erroldakoa 1869an, eta Bilboko Karitatekoa 1869an. 1872an Vienako Erakusketaren Batzordeak eta Tuteratik Bilborako trenbidearen bokal izendatu zuten urte berean. Nekazaritzako komisarioa, Arantzelen Aholku Batzordekoa eta Marina Nazionalaren Sustapenekoa, Deustuko Kristau Anaien Eskoletako fundatzaile eta zaindaria, Villanasko markesak eta Penafloridako kondeak Foruen berrezarpena kudeatzeko mandataria, eta abar.

## Genealogia

Zuhaitz genealogikoa :
Mariano Vilallonga
Gabriel María Agustín Vilallonga Ybarra
Rafaela Ybarra
José Adolfo Silverio Vilallonga Ybarra
Refugio Vilallonga e Ybarra
Amelia Vilallonga e Ybarra
Gabriel María Fernando Fructuoso de Ybarra y de la Revilla
Fernando Ybarra de la Revilla
Gabriel María Ybarra de la Revilla
Fernando Luis Ybarra
Emilio Ybarra de la Revilla
Amelia María Irene Virginia de Ybarra y de la Revilla
José Ybarra Ballibian
Jose Antonio Ybarra De los Santos
Gregorio Ybarra de la Revilla
María Asunción de los Santos Ocariz
Gabriel Maria Ybarra Gutiérrez de Cabiedes
Adolfo Urkixo Ibarra
Martín Jose Gregorio Gutiérrez de Caviedes y Díaz
Jerónima Genoveva Gutiérrez de Caviedes y de la Losa
Luisa Maria Urkixo Ibarra
Manuela de la Losa y de Abad
María del Rosario Feliza Ybarra Aranbarri
Rafaela Urquijo Ybarra
María Concepción Ybarra Arambarri
Julio de Urquijo
Isabel Josefa Ybarra Arambarri
José María Urkijo Ibarra
Gabriel María Pombo Ybarra
Juan Pombo Ybarra
Virginia Pombo Ybarra
Agustín Pombo Ybarra
Virginia Ybarra Arambarri
Cayo Pombo Ybarra
Fernando Pombo Ybarra
Teresa Pombo Ybarra
Rafaela Pombo Ybarra
Rosario Pombo Ybarra :

## Erreferentziak

* ↑ (Gaztelaniaz) Díaz Morlán, Pablo. «GABRIEL YBARRA GUTIÉRREZ DE CABIEDES» Asociación Española de Historia Económica (Noiz kontsultatua: 2020-01-25).

## Ikus, gainera

* Industrializazioa Euskal Herrian
* Norteko Konpainia
* Orconera
* Foruen amaiera Hego Euskal Herrian

## Kanpo estekak

* Datuak: Q83729270
# Gabriel de Arregui y Gutiérrez

Gabriel de Arregui y Gutiérrez (Buenos Aires, Rio de la Platako gobernazioa, 1654ko martxoaren 23a – Cuzco, Peruko Erregeorderria, 1724) frantziskotar fraidea izan zen, 1713tik Buenos Aireseko apezpiku izendatua, hiri horretan jaiotako lehena izanik, 1716an Egoitza Santuak bere izendapena baliogabetu zuen arte.

## Kanpo estekak

* Datuak: Q5873631
# Gabriel Urralburu

Gabriel Urralburu Tainta (Ezkaroze, Nafarroa, 1950eko azaroaren 6a - ) politikaria da, 1984 eta 1991 bitartean Nafarroako lehendakari izandakoa. Zientzia teologiko eta moraletan lizentziaturik, apaiza izan zen 1984an utzi arte.

## Ibilbide politikoa

Frankismoaren kontrako kristaua, Victor Manuel Arbeloaren eskutik PSOEn sartu zen 1973an. Alderdiaren antolakuntza Nafarroan zuzendu zuen. Francoren ondoko lehen hauteskunde demokratikoetan (1977ko ekainaren 15ean) PSOEko zerrendaburu izan zen Nafarroan, Diputatuen Kongresurako eserlekua lortuz. 1979ko martxoaren 1eko hauteskundeetan berriro aukeratu zuten.
Nafarroan, 1979ko apirileko hauteskundeetan PSOEren zerrendaburua izanda, 15 eserleku erdietsi zituen, eta bigarren alderdia bihurtu ziren. 1980 eta 1982 bitartean Estatuarekin Nafarroako Foruen Hobekuntzaren gaineko eztabaidetan parte hartu zuen.
Nafarroako sozialistak PSE-EEren barnean izan ziren 1982 arte, hots, PSN sortu arte. Gabriel Urralburu lehen idazkari orokor hautatu zuten.
Nafarroako Parlamenturako lehen hauteskundeetan, 1983an, PSOEren zerrendaburua izan zen berriro. Gobernua osatu ahal izanda, Nafarroako lehen lehendakari bilakatu zen. Hurrengo hauteskundeetan (1987an) berriz irabazi zuen, eta berriz osatu zuen gobernua. Hurrengoetan (1991n), halere, 19 eserleku lortu arren (orain arte PSNk inoiz eskuratu duen kopuru handiena), oposiziora igaro behar izan zuen, Juan Cruz Alliren UPNk 20 erdietsi baitzituen. Izan ere, Nafarroako eskuin osoa zerrenda berean aurkezten zen lehen aldia baitzen.

## Ustelkeria

Hurrengo urteetan ustelkeria egotzi zioten Urralbururi, obra publikoak esleitzearen truke dirua jasotzeagatik. 1998ko irailaren 7an, Gabriel Urralburu Nafarroako lehendakari ohia zigortu zuten ustelkeria kasuengatik. Hamaika urteko espetxe zigorra, bederatzi urteko inhabilitazioa eta 780 milioi pezetako isuna ezarri zion Nafarroako Auzitegiak, legez kanpo obra publikoen trukean komisioak jasotzeagatik. Ebatzi zuten eraikuntzako zortzi enpresari esleipenak ematearen truke jasotzen zuela dirua, ustelkeria politikoa mahai gainean jarriz. 1984 eta 1991 artean izan zen Urralburu Nafarroako lehendakari PSNrekin.
2001eko martxoan, aldiz, Espainiako Auzitegi Nazionalak espetxealdia 4 urtera murriztu zuen. Auzi berean, Urralbururen emaztea, Antonio Aragón (Obra Publikoen kontseilaria), haren emaztea, Luis Roldán (Guardia Zibilaren zuzendaria) eta Jorge Esparza diruzaina ere kondenaturik izan ziren.

## Erreferentziak

* ↑ Sinonimoak dira lehendakari eta presidente izenak, baina Nafarroako Gobernukoa (Eusko Jaurlaritzakoa bezala) lehendakari da ofizialki: «Nafarroako Gobernuko Lehendakaria Foru Komunitateko erakunde politiko nagusia da» dio Nafarroako Foru Erkidegoko webgune ofizialean Nafarroako Lehendakaritzari eskainitako orriak.
* ↑ https://www.argia.eus/efemerideen-kanala/gabriel-urralburu-nafarroako-lehendakari-ohia-zigortu-zuten-ustelkeria-kasuengatik

## Kanpo estekak

* Datuak: Q3752948
# Gabriel Zamora (udalerria)

Gabriel Zamora Mexikoko udalerri bat da. Michoacán de Ocampo estatuan kokatua dago. 2010ean 21.294 biztanle zituen 367,33 km²ko azaleran. Herriburua [[Lombardía (Gabriel Zamora)|Lombardía]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5515916
* Multimedia: Gabriel Zamora Municipality / Q5515916
# Gabriel de Castilla

Gabriel de Castilla (euskaraz: «Gabriel Gaztelakoa»; Palentzia, c. 1577 - Limatik gertu, c. 1620) espainiar itsaslari eta esploratzailea izan zen. Eztabaidagarria den arren, Antartikako lehen esploratzailetzat hartzen dute.

## Biografia

1603ko martxoan Valparaisotik atera zen. Hiru ontziren agindupean zegoen: Jesus Maria galeoia, 600 tonakoa eta 30 kanoikoa; Nuestra Señora de la Visitación, Richard Hawkins kortsarioarena izandakoa, eta Nuestra Señora de las Mercedes, 400 tonakoa, bere lehengusu anaia Luis de Velasco Peruko erregeordeak agindutako espedizio batean.
Flotilla horrek 64° hego latitudean ailegatuko zukeen baina oraindik ez dute aurkitu Espainiako artxiboetan lortutako latitudea eta ikusitako lurrak berresten dituen dokumenturik; beste historialari batzuen ustez, Antartikako lurrak ikusi zituen lehena Dirck Gerrits Pomp marinel nederlandarrak izan zen, Hego Shetlandak aurkitu baitzituen.

## Erreferentziak

* ↑ Vázquez de Acuña, Isidoro. (1993). «Don Gabriel de Castilla primer avistador de la Antártica» Revista de Marina (Valparaíso: Txileko Itsas Armada) (2).
* ↑ Berguño, Jorge. (1991). «Un enigma de la historia antártica: El descubrimiento de las islas Shetland del Sur» Revista Española del Pacífico (Asociación Española de Estudios del Pacífico) (1).

## Kanpo estekak

* Datuak: Q721165
# Gabriel Ybarra

Gabriel María Ybarra de la Revilla (Bilbo, 1877ko apirilaren 5a - Bilbo, 1951ko irailaren 11) merkatari, enpresaburu eta industrialari bat izan zen. Gabriel Ybarra Gutiérrez de Cabiedesen biloba zen.
Deustun eta Salamancan zuzenbidea ikasi zuen baina laster utzi zion abokatua izateari eta, Fernando anaiarekin batera 1909an Alderdi Liberal-Kontserbadorea bilbotar adarra sortu zuen. 1913an, banaketa egon zenean, anaia bezala, maurista egin zen. José Luis Goioagarekin batera Erromara egin zuen bidaian eta El Pueblo Vasco egunkaria ere berarekin sortu zuen. Politikaz gain, Gabriel Ybarra ongintza lanetan aritu zen, eta aurreratua izan zen bere garaian. Familiako negozioetan ere hartu zuen parte, Madrilen eta Bilbon izan zituen jabetzak.

## Genealogia

Zuhaitz genealogikoa :
Gabriel Ybarra Bergé
Gabriel María Ybarra Elío
Rosario Ybarra Bergé
Ignacio María Ybarra Bergé
Enrique Ybarra Ybarra
Javier Ybarra Ybarra
Gabriel Maria Ybarra Gutiérrez de Cabiedes
Ramón Ybarra Ybarra
Fernando Luis Ybarra
María del Rosario Inocenta Aranbarri Mancebo
Gabriel María Ybarra de la Revilla
Juan Antonio Ybarra Ybarra
María Nicolasa de la Revilla Ingunza
Borja Ybarra Ybarra
Javier Ybarra Bergé
Amelia Ybarra Ybarra
Manuela Ybarra Bergé
Cosme Ybarra Ybarra
Vicente Ybarra Bergé
Ana María Ybarra Ybarra
José María Ybarra Bergé
María de la Luz Ybarra Ybarra
Pilar Ybarra Bergé
María Teresa Ybarra Ybarra
Begoña Ybarra Ybarra :

## Erreferentziak

* ↑ Ibarra da abizenaren euskara batuko idazkera (ikus Euskal Onomastikaren Datutegia), baina pertsona ospetsu horren abizenaren grafia oso finkatuta dago Ybarra formarekin.
* ↑ (Gaztelaniaz) Auñamendi Eusko Entziklopedia. Ybarra de la Revilla, Gabriel María. .
* 1 2 Bilbaopedia. Gabriel Ybarra de la Revilla. .

## Kanpo estekak

* Datuak: Q47681290
# Gabriel Zuchtriegel

Gabriel Zuchtriegel (Weingarten, 1981eko ekainaren 24a) arkeologo alemaniarra da, italiar nazionalitatea duena eta 2021eko otsailaren 20tik aurrera Ponpeiako aztarnategi arkeologikoko zuzendaria dena.

## Biografia

Arkeologia klasikoa, historiaurrea eta filologia grekoa ikasi zituen Berlingo Humboldt Unibertsitatean, 2001etik 2006ra bitartean.
2010ean Bonneko Unibertsitatean doktoratu zen Gabi hiri zaharreko aztarnategi arkeologikoari buruzko tesi batekin, bertan indusketa-kanpainak egin ondoren Alemaniar Arkeologia Institutuak emandako beka bati esker. Indusketak egin zituen Selinonte eta Basilicatako Heraklean ere, Basilicatako Unibertsitateko arkeologia greko eta erromatarreko katedrako irakasle laguntzailea izan zen ikasturte akademiko batean (2014-15).
2015ean, Paestumeko Arkeologia Parkeko eta Arkeologia Museo Nazionaleko zuzendari arduradun izendatu zuten. 2020ko uztailaren 15ean italiar nazionalitatea eman zioten.
2021eko otsailaren 20an Ponpeiako indusketa arkeologikoen zuzendari izendatu zuten, Massimo Osannaren ordez.

## Erreferentziak

* ↑ Ponpeiako Arkeologia Parkeko weborri ofiziala (italieraz). (Noiz kontsultatua: 2022-08-07).

## Kanpo estekak

* Datuak: Q28146878
* Multimedia: Gabriel Zuchtriegel / Q28146878
# Flint udalerria, Pike konderria (Illinois)

Flint udalerria Ameriketako Estatu Batuetako Illinois estatuko udalerri bat da, Pike konderrian. Azken zentsuaren arabera 89 biztanle zituen, 16.17 milia karratu (41.9 km$^2$) eremuan.

## Ekonomia

2020ko zentsuaren arabera, Flint udalerrian 43 etxebizitza zeuden. Per capita diru-sarrerak 20.801 estatubatuar dolar ziren.

## Kanpo estekak

* Datuak: Q5459577
* Multimedia: Flint Township, Pike County, Illinois / Q5459577
# Flint (Flintshire)

Flint, galesez: Y Fflint, Galesko iparraldeko udalerri bat da, Flintshire konderria. Dee ibaiaren estuarioan dago.
2011ko erroldaren arabera 12.953 biztanle zituen.

## Kanpo estekak

* Datuak: Q1428848
* Multimedia: Flint, Wales / Q1428848
# Flint River udalerria, Des Moines konderria

Flint River udalerria Ameriketako Estatu Batuetako Iowa estatuko udalerri bat da, Des Moines konderrian. Azken zentsuaren arabera 2.163 biztanle zituen.

## Ekonomia

2020ko zentsuaren arabera, Flint River udalerriak 752 etxebizitza zeuden. Per capita diru-sarrerak 39.349 estatubatuar dolar ziren.

## Kanpo estekak

* Datuak: Q9039059
# Flintbek

Flintbek Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 7.328 biztanle zituen 17,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q570392
* Multimedia: Flintbek / Q570392
# Flintsbach

Flintsbach Alemaniako udalerria da. Bavaria estatuan dago, [[Rosenheim (barrutia)|Rosenheim]] barrutian. 2014an 2.987 biztanle zituen 31,3 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Flint (Michigan)

Flint Michigango hiri bat da. Genesee konderrian kokatua dago. 2010ean 102.434 biztanle zituen, 86,55 kilometro koadrotan banatuta.

## Ikus, gainera

* Genesee konderria

## Kanpo estekak

* Datuak: Q490584
* Multimedia: Flint, Michigan / Q490584
# Flint Hill (Missouri)

Flint Hill Missourieko hiri bat da. St. Charles konderrian kokatua dago. 2010ean 525 biztanle zituen, 6,40 kilometro koadrotan banatuta.

## Ikus, gainera

* St. Charles konderria

## Kanpo estekak

* Datuak: Q965328
# Flint Creek (Oklahoma)

Flint Creek Ameriketako Estatu Batuetako erroldak esleitutako leku bat da. Delaware konderrian dago, Oklahoma estatuan. 741 biztanle ditu, 16,635364 kilometro koadroko azaleran banatuta.

## Ikus, gainera

* Delaware konderria

## Kanpo estekak

* Datuak: Q3313185
# Flint Mountain

Flint Mountain, galesez: Mynydd Y Fflint, Galesko iparraldeko udalerri bat da, Flintshire konderria. Chester hiritik 12 milia mendebaldera dago, Mold eta Flint udalerrien artean dago.
2011ko erroldaren arabera 1.985 biztanle zituen.

## Kanpo estekak

* Datuak: Q5459540
* Multimedia: Flint Mountain / Q5459540
# Flinteita

Flinteita mineral bat da.

## Ezaugarriak

Flinteita elementu kimiko mineralaren formula kimikoa hau da: ${\ce {K2ZnCl4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Flinteite: Mineral information, data and localities.» www.mindat.org (Noiz kontsultatua: 12-05-2019).
# Gato Pérez

Gato Pérez, jaiotza-izenaz Javier Patricio Pérez Álvarez (Buenos Aires, Argentina, 1951ko apirilaren 11 – Bartzelona, Katalunia, 1990eko urriaren 18a), argentinar musikaria izan zen.

## Biografia

Argentinan jaio arren, 1966az geroztik Bartzelonan jarri zen bizitzen, eta bertan bukatu zituen konposizio eta gitarrako ikasketak. Zenbait musika-taldetan kantari eta gitarra-jotzaile izan ondoren, 1974an bere taldea sortu zuen, Secta Sónica izenekoa. Handik lau urtera bakarlari gisa aritu zen. Ospe handia lortu zuen hainbat musika-generotan: salsa, milonga, funkya, rocka... Baina 1980an runba generoan espezializatu zen, eta telebistako programa askotan kantatzeko deitzen zuten.
Abesti ugari idatzi zituen; aipagarrienak, Romesco (1979), Atalaya (1981), Prohibido matar a los gatos (1983) eta Música (1985).
Bere ibilbide profesionala ustekabeko gaixotasun batek eten zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753186
* Multimedia: Gato Pérez / Q3753186
# Gatopardismo

Gatopardismoa estrategia politiko-sozial kontserbadorea da, itxurazko forma aldatzean datza egituren muina aldatu gabe.
Gatopardismoarekin ulertzen da batez ere ideia aurrerakoiak erakustea, fase politiko berrian pribilegio zaharrak mantentzeko helburua ezkutatuta.
Terminoak jatorria du Giuseppe Tomasi di Lampedusaren "Il Gattopardo" eleberrian, bertatik hartutako lelo honetan bereziki: dena aldatu dadila guztiak berdin jarraitzeko. Tancredi Falconeri pertsonaia siziliar noble eta gazteak hala dio Italiar Batasun prozesuaren testuinguruan, noblezia kontserbadore zaharreko koadroak egin beharreko eraldakeari erreferentzia eginez:
| « | Se vogliamo che tutto rimanga come è bisogna che tutto cambi. | » |
| Il Gattopardo ||
Hedaduraz, forma aldatzeko estrategia kontserbadorea ere esan nahi dugu, berritasunaren itxurarekin gauzen egoera zaharrari eusteko.

## Erreferentziak

* ↑ (Ingelesez) Malagon, Ana. (2024-04-21). «Bermudetako Hiruki elektoralak» Cottage Zaharretik (Noiz kontsultatua: 2024-04-22).

## Kanpo estekak

* Artikulu hau, osorik edo zatiren batean, italierazko Wikipediako «Gattopardismo» artikulutik itzuli da; zehazki, 2023-03-18ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q109377910
# Gatling metrailadore

Gatling estatubatuar metrailadore astuna izan zen, lehen errepikapen-arma arrakastatsua. Richard Jordan Gatlingek asmatu zuen 1861ean, Ameriketako Estatu Batuetako Gerra Zibilaren garaian, eta hurrengo urtean patentatu. Potentzia handiegia zuelakoan, ez zuten gerra horretan erabili.

## Erreferentziak

* ↑ (Ingelesez) Edwards, Boatner. (2005). Civil War Guns. .

## Kanpo estekak

* Datuak: Q272975
* Multimedia: Gatling guns / Q272975
# Gatlinburg (Tennessee)

Gatlinburg Ameriketako Estatu Batuetako hiri bat da. Sevier konderrian dago, Tennessee estatuan. 3.577 biztanle ditu, 10,1 kilometro koadroko azaleran banatuta.

## Ikus, gainera

* Sevier konderria

## Kanpo estekak

* Datuak: Q1008520
* Multimedia: Gatlinburg, Tennessee / Q1008520
# Gatolandia 76

Gatolandia 76 Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen abentura bat da. Kirol lehiaketa batean girotutako lehen abentura eta fikziozko herrialde baten gertatzen den bakarra da.

## Argitalpen ibilbidea

Komikia 1972an (1972ko Municheko Olinpiar Jokoengatik) Mortadelo aldizkarian saildu zen, eta, hasiera batean, En la Olimpiada deitu zen, baina izena aldatu zitzaion Olinpiar Jokoei buruzko hurrengo komikiak izan ziren Moscú 80 (jatorrian Olimpiada de 1980), Los Ángeles 84, Seúl 88, Barcelona 92, Atlanta 96, Sydney 2000, Atenas 2004, Pekín 2008 eta Londres 2012rekin jarraipena mantentzeko.

## Istorioa

Mortadelo eta Filemonek Gatolandia herrialdera joan behar dute, non Olinpiar Jokoak ospatuko diren, misio batekin: kirolarien artean infiltratzea eta Gatolandiaren etsai sutsua den Perrolandia herrialdeko agentea aurkitzen saiatzea, jokoak boikoteatu nahi dituena.
Mortadelo eta Filemon, euren misioa betetzeko kirolaritzat pasatzen dira, zenbait probatan parte hartuz. Espainiar ordezkaritzako kirolari bakarrak dira, jokoen itxiera desfilean ikus daitekeen bezala. Mortadelo da olinpiar suzia Espainiatik Gatolandiara eramateko eta olinpiar pebetontzia pizteko arduraduna.

## Aipamenak

Disko jaurtiketa proban Mortadelok Manolo Escobarren Mi carro diskoa jaurtitzen du, 1969an argitaratua eta komikia argitaratu zen garaian oso modan zegoena.

## Kanpo estekak

* Datuak: Q3728207